钦定古今图书集成/明伦汇编/官常典/第440卷 > 册府元龟 > 《献捷》
## 钦定古今图书集成/明伦汇编/官常典/第440卷 > 册府元龟 > 《献捷》

大雅云：“江汉汤汤武夫洸洸经营四方告成于王。”《周
礼》曰：“大司乐王师大献令奏凯乐。”若夫奉专征之寄
董仗顺之师授钺登坛为万夫之长班师振旅成七
德之功汉魏以还简策具载则有内承庙算外震戎
容拓土开疆斩俘献馘至于克邻国之勍敌破异俗
之馀妖或歼厥叛臣或收其故地所以见帝王之神
武，宣邦国之威灵。《传》曰：“饮至策勋。”此之谓矣。